བསམ་འཆར་ལས་བསྟན་དོན། ཚོང་རྫས་དང་རྒྱུ་རྐྱེན་གཙོ་བོའི་སྐོར་སྐྱོད་རང་བཞིན་གྱི་སྒོ་འབྱེད་དེ་སྒྲིག་སྲོལ་སོགས་ལམ་ལུགས་རང་བཞིན་གྱི་སྒོ་འབྱེད་དུ་བསྒྱུར་བར་མྱུར་དུ་སྐུལ་འདེད་བཏང་སྟེ། ཆུ་ཚད་སྔར་ལས་མཐོ་བའི་སྒོ་འབྱེད་རང་བཞིན་གྱི་དཔལ་འབྱོར་སྒྲིག་སྲོལ་གསར་བ་འཛུགས་སྐྲུན་བྱེད་པ་དང་། ཕྱི་ཕྱོགས་དང་འབྲེལ་བའི་དཔལ་འབྱོར་ཉོ་ཚོང་བཅའ་ཁྲིམས་དང་སྒྲིག་སྲོལ་མ་ལག་འཐུས་ཚང་དུ་གཏོང་དགོས་ལ། ཕྱི་ཕྱོགས་ཉོ་ཚོང་ཁྱབ་ཁོངས་ཀྱི་བཅོས་སྒྱུར་གཏིང་ཟབ་ཏུ་སྤེལ་ཞིང་ཚོང་ར་ཅན་གྱི་རྩ་དོན་དང་ཚོང་ལས་སྒྲིག་སྲོལ་རྒྱུན་འཁྱོངས་བྱེད་པ་དང་། ཚན་རྩལ་གསར་སྐྲུན་དང་ལམ་ལུགས་གསར་སྐྲུན། དཔེ་དབྱིབས་དང་ལས་རྣམ་གསར་སྐྲུན་ནུས་པ་ཇེ་ཆེར་གཏོང་དགོས་པར་མ་ཟད། རྒྱུད་གཅིག་ལམ་གཅིག་མཉམ་སྐྲུན་བྱེད་པ་གཙོར་བཟུང་སྟེ་ཤུགས་ཆེན་པོས་ཉོ་ཚོང་སྒྲིག་གཞི་ལེགས་སྒྱུར་བྱེད་པ་དང་། ནང་འདྲེན་དང་ཕྱིར་གཏོང་དང་དངོས་རྫས་བརྗེ་རེས་དང་ཞབས་ཕྱིའི་བརྗེ་རེས། ཉོ་ཚོང་དང་ཕན་ཚུན་ལ་མ་དངུལ་གཏོང་བ། ཉོ་ཚོང་དང་ཐོན་ལས་མཐུན་སྦྱོར་སྒོས་འཕེལ་རྒྱས་སུ་འགྲོ་བར་སྐུལ་འདེད་གཏོང་དགོས་ལ། རྒྱལ་སྤྱི་དང་རྒྱལ་ནང་གི་རྒྱུ་རྐྱེན་གཙོ་བོར་གོ་རིམ་ལྡན་ཞིང་རང་མོས་སྒོས་སྐོར་སྐྱོད་བྱེད་པ་དང་ཐོན་ཁུངས་ཕན་འབྲས་ལྡན་པའི་སྒོ་ནས་སྒྲིག་སྦྱོར་བྱེད་པ། ཚོང་ར་མཉམ་བསྲེས་ཟབ་མོ་བྱེད་པར་སྐུལ་འདེད་གཏོང་བ་དང་། རྒྱལ་སྤྱིའི་གཏོང་ཡོང་གཞི་རྩའི་དོ་མཉམ་ལ་སྐུལ་འདེད་བཏང་ནས། ཉོ་ཚོང་བརྗེ་རེས་ཀྱི་སྤུས་ཚད་མཐོ་བའི་འཕེལ་རྒྱས་མངོན་འགྱུར་བྱེད་པ་དང་། སྒོ་འབྱེད་མཉམ་ལས་དང་བཟོད་སྒོམ་ཀུན་ཕན། མཉམ་སྤྱོད་མཉམ་རྒྱལ་གྱི་རྒྱལ་སྤྱིའི་ཉོ་ཚོང་ཐད་ལ་རྣམ་པ་གསར་བ་གསར་སྐྲུན་བྱེད་དགོས་ཟེར།